Vi bodde fire netter i leiligheten til Helene med tre barn og alt funket perfekt, selv om den var liten. Minste badet jeg har sett, men det fungerte også. Gode senger. Den var lys, ren og trivelig. Beliggenheten var svært sentral. Bussen gikk rett rundt hjørnet og tok ti min. ned til sentrum. Det var to dagligvarebutikker i nærheten, mange koselige små kaffebarer og kafeer i samme strøk. Lett å finne parkeringsplass var det også i gatene rundt omkring. Kan på det varmeste anbefale denne.